erhwenkuo/poetry-chinese-zhtw huggingface dataset:
灞上感別
作者：羅鄴（唐）

灞水何人不別離，無家南北倚空悲。十年此路花時節，立馬沾襟酒一卮。
春日與友人話別
作者：羅鄴（唐）

酌坐對芳草，東風吹旅衣。最嫌驅馬倦，自未有山歸。華髮將時逼，青雲計又非。離襟一沾灑，回首正殘暉。
竹
作者：羅鄴（唐）

翠葉才分細細枝，清陰猶未上階墀。蕙蘭雖許相依日，渭濱若更徵賢相，好作漁竿系釣絲。
邊將
作者：羅鄴（唐）

馬上乘秋欲建勳，飛狐夜鬥出師頻。若無紫塞煙塵事，由來邊卒皆如此，只是君門合殺身。
巴南旅泊
作者：羅鄴（唐）

巴山慘別魂，巴水徹荊門。此地若重到，居人誰複存。落帆紅葉渡，駐馬白雲村。卻羨南飛雁，年年到故園。
河上逢友人
作者：羅鄴（唐）

知君意不淺，立馬問生涯。薄業無歸地，他鄉便是家。宵吟憐桂魄，朝起怯菱花。語盡黃河上，西風日又斜。
偶題離亭
作者：羅鄴（唐）

萬般名利不關身，況待山平海變塵。五月波濤爭下峽，誰似雨蓬蓬底客，渚花汀鳥自相親。
夏晚望嵩亭有懷
作者：羅鄴（唐）

正憐雲水與心違，湖上亭高對翠微。盡日不妨憑檻望，此地又愁無計住，一竿何處是因依。
途中寄友人
作者：羅鄴（唐）

秋庭悵望別君初，折柳分襟十載餘。相見或因中夜夢，裁得詩憑千里雁，吟來寧不憶吾廬。
傷侯第
作者：羅鄴（唐）

世間榮辱半相和，昨日權門今雀羅。萬古明君方納諫，幾許樂僮無主後，不離鄰巷教笙歌。
春日過壽安山館
作者：羅鄴（唐）

舊國多將泉石親，西遊愛此拂行塵。簾開山色離亭午，歸期不及桃花水，江上何曾鱠雪鱗。
吳門再逢方幹處士
作者：羅鄴（唐）

天上高名世上身，垂綸何不駕蒲輪。一朝卿相俱前席，吾王若致昇平化，可獨成周只渭濱。
蟬
作者：羅鄴（唐）

才入新秋百感生，就中蟬噪最堪驚。能催時節凋雙鬢，故園聞處猶惆悵，況是經年萬裡行。
秋日留別義初上人
作者：羅鄴（唐）

塞寺窮秋別遠師，西風一雁倍傷悲。每嗟塵世長多事，關河回首便千里，飛錫南歸詎可知。
夏日宿靈巖寺宗公院
作者：羅鄴（唐）

寺入千岩石路長，孤吟一宿遠公房。臥聽半夜杉壇雨，他年縱使重來此，息得心猿鬢已霜。
冬日廟中書事呈棲白上人
作者：羅鄴（唐）

日高荒廟掩雙扉，杉徑無人鳥雀悲。昨日江潮起歸思，賴有碧雲吟句客，禪餘相訪說新詩。
夏日題遠公北閣
作者：羅鄴（唐）

危閣壓山岡，晴空疑鳥行。勝搜花界盡，響益梵音長。有月堪先到，無風亦自涼。人煙紛繞繞，諸樹共蒼蒼。榻戀高樓語，甌憐晝茗香。此身閑未得，驅馬入殘陽。
秋蝶二首
作者：羅鄴（唐）

秦樓花發時，秦女笑相隨。及到秋風日，飛來欲問誰。似厭棲寒菊，翩翩佔晚陽。愁人如見此，應下淚千行。
秋別
作者：羅鄴（唐）

別路垂楊柳，秋風淒管絃。青樓君去後，明月為誰圓。
共友人看花
作者：羅鄴（唐）

愁將萬裡身，來伴看花人。何事獨惆悵，故園還又春。
行次
作者：羅鄴（唐）

終日長程複短程，一山行盡一山青。路傍君子莫相笑，天上由來有客星。
鳳州北樓
作者：羅鄴（唐）

城上層樓北望時，閑雲遠水自相宜。人人盡道堪圖畫，枉遣山翁醉習池。
贈僧
作者：羅鄴（唐）

繁華舉世皆如夢，今古何人肯暫閑。唯有東林學禪客，白頭閑坐對青山。
揚州選蒙相公賞判雪後呈上
作者：崔峒（唐）

自得山公許，休耕海上田。慚看長史傳，欲棄釣魚船。窮巷殷憂日，蕪城雨雪天。此時瞻相府，心事比旌懸。
客舍書情寄趙中丞
作者：崔峒（唐）

東楚複西秦，浮雲類此身。關山勞策蹇，僮僕慣投人。孤客來千里，全家託四鄰。生涯難自料，中夜問情親。
客舍有懷因呈諸在事
作者：崔峒（唐）

讀書常苦節，待詔豈辭貧。暮雪猶驅馬，晡餐又寄人。愁來佔吉夢，老去惜良辰。延首平津閣，家山日已春。
書懷寄楊郭李王判官
作者：崔峒（唐）

慣作雲林客，因成懶漫人。吏欺從政拙，妻笑理家貧。李郭應時望，王楊入幕頻。從容丞相閣，知憶故園春。
奉和給事寓直
作者：崔峒（唐）

桂枝家共折，雞樹代相傳。忝向鸞臺下，仍看雁影連。夜閑方步月，漏盡欲朝天。知去丹墀近，明王許薦賢。
初入集賢院贈李獻仁
作者：崔峒（唐）

燕代官初罷，江湖路便分。九遷從命薄，四十幸人聞。跡愧趨丹禁，身曾系白雲。何由返滄海，昨日謁明君。
酬李補闕雨中寄贈
作者：崔峒（唐）

十年隨馬宿，幾度受人恩。白髮還鄉井，微官有子孫。竹窗寒雨滴，苦砌夜蟲喧。獨愧東垣友，新詩慰旅魂。
初除拾遺酬丘二十二見寄
作者：崔峒（唐）

江海久垂綸，朝衣忽掛身。丹墀初謁帝，白髮免羞人。才愧文章士，名當諫諍臣。空餘薦賢分，不敢負交親。
劉展下判官相招以詩答之
作者：崔峒（唐）

國有非常寵，家承異姓勳。背恩慚皎日，不義若浮雲。但使忠貞在，甘從玉石焚。竄身如有地，夢寐見明君。
送侯山人赴會稽
作者：崔峒（唐）

仙客辭蘿月，東來就一官。且歸滄海住，猶向白雲看。猿叫江天暮，蟲聲野浦寒。時遊鏡湖裡，為我把魚竿。
宿禪智寺上方演大師院
作者：崔峒（唐）

石林高幾許，金剎在中峰。白日空山梵，清霜後夜鐘。竹窗回翠壁，苔徑入寒松。幸接無生法，疑心怯所從。
題空山人石室
作者：崔峒（唐）

早晚悟無生，頭陀不到城。雲山知夏臘，猿鳥見修行。地僻無溪路，人尋逐水聲。年年深谷裡，誰識遠公名。
登蔣山開善寺
作者：崔峒（唐）

山殿秋雲裡，香煙出翠微。客尋朝磬至，僧背夕陽歸。下界千門見，前朝萬事非。看心兼送目，葭菼暮依依。
題崇福寺禪院
作者：崔峒（唐）

僧家竟何事，掃地與焚香。清磬度山翠，閑雲來竹房。身心塵外遠，歲月坐中長。向晚禪堂掩，無人空夕陽。
秋晚送丹徒許明府赴上國，因寄江南故人
作者：崔峒（唐）

秋暮之彭澤，籬花遠近逢。君書前日至，別後此時重。寒夜江邊月，晴天海上峰。還知南地客，招引住新豐。
送薛仲方歸揚州
作者：崔峒（唐）

佳句應無敵，貞心不有猜。慚為丈人行，怯見後生才。泛舸貪斜月，浮橈值早梅。綠楊新過雨，芳草待君來。
送韋員外還京
作者：崔峒（唐）

十年離亂後，此去若為情。春晚香山綠，人稀豫水清。野陂看獨樹，關路逐殘鶯。前殿朝明主，應憐白髮生。
潤州送友人
作者：崔峒（唐）

見君還此地，灑淚向江邊。國士勞相問，家書無處傳。荒城胡馬跡，塞木戍人煙。一路堪愁思，孤舟何渺然。
送張芬東歸
作者：崔峒（唐）

喧喧五衢上，鞍馬自驅馳。落日臨阡陌，貧交欲別離。早知時事異，堪與世人隨。握手將何贈，君心我獨知。
送蘇修游上饒
作者：崔峒（唐）

愛爾無羈束，雲山恣意過。一身隨遠岫，孤棹任輕波。世事關情少，漁家寄宿多。蘆花淺淡處，江月奈人何。
送陸明府之盱眙
作者：崔峒（唐）

陶令之官去，窮愁慘別魂。白煙橫海戍，紅葉下淮村。澹浪搖山郭，平蕪到縣門。政成堪吏隱，免負府公恩。
江南迴逢趙曜，因送任十一赴交城主簿
作者：崔峒（唐）

江上長相憶，因高北望看。不知攜老幼，何處度艱難。屈指同人盡，傷心故里殘。遙憐驅匹馬，白首到微官。
送薛良史往越州謁從叔
作者：崔峒（唐）

辭家年已久，與子分偏深。易得相思淚，難為欲別心。孤雲隨浦口，幾日到山陰。遙想蘭亭下，清風滿竹林。
送丘二十二之蘇州
作者：崔峒（唐）

積水與寒煙，嘉禾路幾千。孤猿啼海島，群雁起湖田。曾見長洲苑，嘗聞大雅篇。卻將封事去，知爾愛閑眠。
登潤州芙蓉樓
作者：崔峒（唐）

上古人何在，東流水不歸。往來潮有信，朝暮事成非。煙樹臨沙靜，雲帆入海稀。郡樓多逸興，良牧謝玄暉。
江上書懷
作者：崔峒（唐）

骨肉天涯別，江山日落時。淚流襟上血，發變鏡中絲。胡越書難到，存亡夢豈知。登高回首罷，形影自相隨。
春日憶姚氏外甥
作者：崔峒（唐）

離亂人相失，春秋雁自飛。只緣行路遠，未必寄書稀。二月花無數，頻年意有違。落暉看過後，獨坐淚沾衣。
送真上人還蘭若
作者：崔峒（唐）

得道雲林久，年深暫一歸。出山逢世亂，乞食覺人稀。半偈初傳法，中峰又掩扉。愛憎應不染，塵俗自依依。
潤州送師弟自江夏往台州
作者：崔峒（唐）

遠客乘流去，孤帆向夜開。春風江上使，前日漢陽來。別路猶千里，離心重一杯。剡溪木未落，羨爾過天臺。
送李道士歸山
作者：崔峒（唐）

秋城臨古路，城上望君還。曠野入寒草，獨行隨遠山。授人鴻寶內，將犬白雲間。早晚燒丹罷，遙知冰雪寒。
宿江西竇主簿廳
作者：崔峒（唐）

廣庭方緩步，星漢話中移。月滿關山道，烏啼霜樹枝。時艱難會合，年長重親知。前事成金石，淒然淚欲垂。
喜逢妻弟鄭損因送入京
作者：崔峒（唐）

亂後自江城，相逢喜複驚。為經多載別，欲問小時名。對酒悲前事，論文畏後生。遙知盈卷軸，紙貴在江城。
詠門下畫小松上元王杜三相公
作者：崔峒（唐）

昔聞生澗底，今見起毫端。眾草此時沒，何人知歲寒。豈能裨棟宇，且貴出門闌。只在丹青意，淩雲也不難。
寄上禮部李侍郎
作者：崔峒（唐）

吳楚相逢處，江湖共泛時。任風舟去遠，待月酒行遲。白髮常同歎，青雲本要期。貴來君卻少，秋至老偏悲。玉佩明朝盛，蒼苔陋巷滋。追尋恨無路，唯有夢相思。
書情寄上蘇州韋使君兼呈吳縣李明府
作者：崔峒（唐）

數年湖上謝浮名，竹杖紗巾遂性情。雲外有時逢寺宿，誰念獻書來萬裡，君王深在九重城。
題桐廬李明府官舍
作者：崔峒（唐）

訟堂寂寂對煙霞，五柳門前聚曉鴉。流水聲中視公事，可惜陶潛無限酒，不逢籬菊正開花。
贈竇十九
作者：崔峒（唐）

靈臺暮宿意多違，木落花開羨客歸。江海幾時傳錦字，幸得漢皇容直諫，憐君未遇覺人非。
虔州見鄭表新詩因以寄贈
作者：崔峒（唐）

梅花嶺裡見新詩，感激情深過楚詞。平子四愁今莫比，才子風流定難見，湖南春草但相思。
贈元秘書
作者：崔峒（唐）

舊書稍稍出風塵，孤客逢秋感此身。秦地謬為門下客，幸有故人茅屋在，更將心事問情親。
送韋八少府判官歸東京
作者：崔峒（唐）

玄成世業紫真官，文似相如貌勝潘。鴻雁南飛人獨去，瓊樹相思何日見，銀鉤數字莫為難。
送馮八將軍奏事畢歸滑臺幕府
作者：崔峒（唐）

王門別後到滄洲，帝裡相逢俱白頭。自歎馬卿常帶疾，想到滑臺桑葉落，黃河東注杏園秋。
送王侍禦佐婺州
作者：崔峒（唐）

聞君作尉向江潭。吳越風煙到自諳。客路尋常經竹徑，惟有夜猿啼海樹，思鄉望北意難堪。
越中送王使君赴江華
作者：崔峒（唐）

皂蓋春風自越溪，獨尋芳樹桂陽西。遠水浮雲隨馬去，萬裡相思在何處，九疑殘雪白猿啼。
送皇甫冉往白田
作者：崔峒（唐）

江邊盡日雉鳴飛，君向白田何日歸。楚地蒹葭連海迥，試問疲人與徵戰，使君雙淚定沾衣。
題蘭若
作者：崔峒（唐）

絕頂茅庵老此生，寒雲孤木獨經行。世人那得知幽徑，遙向青峰禮磬聲。
送賀蘭廣赴選
作者：崔峒（唐）

而今用武爾攻文，流輩幹時獨臥雲。白髮青袍趨會府，定應衡鏡卻慚君。
清江曲內一絕
作者：崔峒（唐）

八月長江去浪平，片帆一道帶風輕。極目不分天水色，南山南是嶽陽城。
武康郭外望許緯先生山居
作者：崔峒（唐）

湖上千峰帶落暉，白雲開處見柴扉。松門一徑仍生草，應是仙人向郭稀。
和左司張員外自洛使入京中路先赴長安逢立春日贈韋侍御等諸公
作者：孫逖（唐）

拜郎登省闥，奉使馳車乘。遙瞻使者星，便是郎官應。臺妙時相許，皇華德彌稱。二陝聽風謠，三秦望形勝。此中暌益友，是日多詩興。寒盡歲陰催，春歸物華證。
和登會稽山
作者：孫逖（唐）

稽山碧湖上，勢入東溟盡。煙景晝清明，九峰爭隱嶙。望中厭朱紱，俗內探玄牝。野老聽鳴騶，山童擁行軫。仙花寒未落，古蔓柔堪引。竹澗入山多，松崖向天近。雲從海天去，日就江村隕。能賦丘嘗聞，和歌參不敏。冥搜信沖漠，多士期標準。願奉濯纓心，長謠反招隱。
送楊法曹按括州
作者：孫逖（唐）

東海天臺山，南方縉雲驛。溪澄問人隱，巖險煩登陟。潭壑隨星使，軒車繞春色。儻尋琪樹人，為報長相憶。
葛山潭
作者：孫逖（唐）

圓潭寫流月，晴明涵永珍。仙翁何時還，綠水空蕩漾。涼哉草木腓，白露沾人衣。猶醉空山裡，時聞笙鶴飛。
丹陽行
作者：孫逖（唐）

丹陽古郡洞庭陰，落日扁舟此路尋。傳是東南舊都處，雙闕戎虜間，千門戰場裡。傳聞一馬化為龍，青楓林下回天蹕，杜若洲前轉國容。都門不見河陽樹，英雄傾奪何紛然，一盛一衰如逝川。可憐宮觀重江裡，昔年王氣今何在，並向長安就堯日。荊榛古木閉荒阡，暮來山水登臨遍，覽古愁吟淚如霰。唯有空城多白雲，
山陰縣西樓
作者：孫逖（唐）

都邑西樓芳樹間，逶迤霽色繞江山。山月夜從公署出，一見湖邊楊柳風，遙憶青青洛陽道。
夜宿浙江
作者：孫逖（唐）

扁舟夜入江潭泊，露白風高氣蕭索。富春渚上潮未還，洛陽城闕何時見，西北浮雲朝暝深。
春日留別
作者：孫逖（唐）

春路逶迤花柳前，孤舟晚泊就人煙。東山白雲不可見，越國山川看漸無，可憐愁思江南樹。
奉和四月三日上陽水窗賜宴應製得春字
作者：孫逖（唐）

今日逢初夏，歡遊續舊旬。氣和先作雨，恩厚別成春。鳳吹臨清洛，龍輿下紫宸。此中歌在藻，還見躍潛鱗。
奉和登會昌山應制
作者：孫逖（唐）

巖磴列雲旗，吾君訪道時。幹行萬物睹，日馭六龍遲。望遠迴天顧，登高動睿詞。願因山作壽，長保會昌期。
正月十五日夜應制
作者：孫逖（唐）

洛城三五夜，天子萬年春。彩仗移雙闕，瓊筵會九賓。舞成蒼頡字，燈作法王輪。不覺東方日，遙垂禦藻新。
奉和禦制登鴛鴦樓即目應制
作者：孫逖（唐）

玉輦下離宮，瓊樓上半空。方巡五年狩，更闢四門聰。井邑觀秦野，山河念禹功。停鑾留睿作，軒檻起南風。
進船泛洛水應制
作者：孫逖（唐）

禁園紆睿覽，仙棹葉時遊。洛北風花樹，江南彩畫舟。芳生蘭蕙草，春入鳳凰樓。興盡離宮暮，煙光起夕流。
和常州崔使君寒食夜
作者：孫逖（唐）

聞道清明近，春庭向夕闌。行遊晝不厭，風物夜宜看。斗柄更初轉，梅香暗裡殘。無勞秉華燭，清月在南端。
和韋兄春日南亭宴兄弟
作者：孫逖（唐）

臺閣升高位，園林隔舊鄉。忽聞歌棣萼，還比報瓊芳。門向宜春近，郊連禦宿長。德星常有會，相望在文昌。
奉和崔司馬遊雲門寺
作者：孫逖（唐）

系馬清溪樹，禪門春氣濃。香臺花下出，講坐竹間逢。覺路山童引，經行穀鳥從。更言窮寂滅，回策上南峰。
酬萬八賀九雲門下歸溪中作
作者：孫逖（唐）

晚從靈境出，林壑曙雲飛。稍覺清溪盡，回瞻畫剎微。獨園餘興在，孤棹宿心違。更憶登攀處，天香滿袖歸。
春初送呂補闕往西嶽勒碑得雲字
作者：孫逖（唐）

刻石記天文，朝推穀子雲。篋中緘聖劄，巖下揖神君。語別梅初豔，為期草欲燻。往來春不盡，離思莫氛氳。
送越州裴參軍充使入京
作者：孫逖（唐）

日落川徑寒，離心苦未安。客愁西向盡，鄉夢北歸難。霜果林中變，秋花水上殘。明朝渡江後，雲物向南看。
送周判官往台州
作者：孫逖（唐）

吾宗長作賦，登陸訪天臺。星使行看入，雲仙意轉催。飲冰攀璀璨，驅傳曆莓苔。日暮東郊別，真情去不回。
送魏騎曹充宇文侍禦判官分按山南
作者：孫逖（唐）

雲雨陽臺路，光華驛騎巡。勸農開夢土，恤隱惠荊人。樓迥吟黃鶴，江長望白蘋。觀風布明詔，更是漢南春。
送蘇郎中綰出佐荊州
作者：孫逖（唐）

神仙久留滯，清切佇飛翻。忽佐南方牧，何時西掖垣。高車自蘭省，便道出荊門。不見河梁別，空銷郢路魂。
冬末送魏起居赴京
作者：孫逖（唐）

大名將起魏，良史更逢遷。驛騎朝丹闕，關亭望紫煙。西京春色近，東觀物華偏。早赴王正月，揮毫記首年。
送李補闕攝禦史充河西節度判官
作者：孫逖（唐）

昔年叨補袞，邊地亦埋輪。官序慚先達，才名畏後人。西戎雖獻款，上策恥和親。早赴前軍幕，長清外域塵。
送趙評事攝禦史監軍嶺南
作者：孫逖（唐）

議獄持邦典，臨戎假憲威。風從閶闔去，霜入洞庭飛。篁竹迎金鼓，樓船引繡衣。明年拜真月，南鬥使星歸。
送靳十五侍禦使蜀
作者：孫逖（唐）

天使出霜臺，行人擇吏才。傳車春色送，離興夕陽催。驛繞巴江轉，關迎劍道開。西南一何幸，前後二龍來。
送李給事歸徐州覲省
作者：孫逖（唐）

列位登青瑣，還鄉複綵衣。共言晨省日，便是晝遊歸。春水經梁宋，晴山入海沂。莫愁東路遠，四牡正騑騑。
送杜侍禦赴上都
作者：孫逖（唐）

避馬臺中貴，登車嶺外遙。還因貢賦禮，來謁大明朝。地入商山路，鄉連渭水橋。承恩返南越，尊酒重相邀。
送張環攝禦史監南選
作者：孫逖（唐）

漢使得張綱，威名攝遠方。恩沾柱下史，榮比選曹郎。江帶黔中闊，山連峽水長。莫愁炎暑地，秋至有嚴霜。
宴越府陳法曹西亭
作者：孫逖（唐）

公府西巖下，紅亭間白雲。雪梅初度臘，煙竹稍迎曛。水木涵澄景，簾櫳引霽氛。江南歸思逼，春雁不堪聞。
同邢判官尋龍湍觀歸湖中
作者：孫逖（唐）

星使下仙京，雲湖喜晝晴。更從探穴處，還作棹歌行。絲管荷風入，簾帷竹氣清。莫愁歸路遠，水月夜虛明。
尋龍湍
作者：孫逖（唐）

仙穴尋遺跡，輕舟愛水鄉。溪流一曲盡，山路九峰長。漁父歌金洞，江妃舞翠房。遙憐葛仙宅，真氣共微茫。
宿雲門寺閣
作者：孫逖（唐）

香閣東山下，煙花象外幽。懸燈千嶂夕，卷幔五湖秋。畫壁餘鴻雁，紗窗宿鬥牛。更疑天路近，夢與白雲遊。
揚子江樓
作者：孫逖（唐）

揚子何年邑，雄圖作楚關。江連二妃渚，雲近八公山。驛道青楓外，人煙綠嶼間。晚來潮正滿，數處落帆還。
淮陰夜宿二首
作者：孫逖（唐）

水國南無畔，扁舟北未期。鄉情淮上失，歸夢郢中疑。木落知寒近，山長見日遲。客行心緒亂，不及洛陽時。永夕臥煙塘，蕭條天一方。秋風淮水落，寒夜楚歌長。宿莽非中土，鱸魚豈我鄉。孤舟行已倦，南越尚茫茫。
下京口埭夜行
作者：孫逖（唐）

孤帆度綠氛，寒浦落紅曛。江樹朝來出，吳歌夜漸聞。南溟接潮水，北斗近鄉雲。行役從茲去，歸情入雁群。
山行遇雨
作者：孫逖（唐）

驟雨晝氤氳，空天望不分。暗山唯覺電，窮海但生雲。涉澗猜行潦，緣崖畏宿氛。夜來江月霽，棹唱此中聞。
夜到潤州
作者：孫逖（唐）

夜入丹陽郡，天高氣象秋。海隅雲漢轉，江畔火星流。城郭傳金柝，閭閻閉綠洲。客行凡幾夜，新月再如鉤。
和常州崔使君詠後庭梅二首
作者：孫逖（唐）

聞唱梅花落，江南春意深。更傳千裡外，來入越人吟。弱幹紅妝倚，繁香翠羽尋。庭中自公日，歌舞向芳陰。梅院重門掩，遙遙歌吹邊。庭深人不見，春至曲能傳。花落彈棋處，香來薦枕前。使君停五馬，行樂此中偏。
同和詠樓前海石榴二首
作者：孫逖（唐）

客自新亭郡，朝來數物華。傳君妓樓好，初落海榴花。露色珠簾映，香風粉壁遮。更宜林下雨，日晚逐行車。海上移珍木，樓前詠所思。遙聞下車日，正在落花時。舊綠香行蓋，新紅灑步綦。從來寒不易，終見久逾滋。
故右丞相贈太師燕文貞公輓詞二首
作者：孫逖（唐）

海內文章伯，朝端禮樂英。一言興寶運，三入濟群生。命與才相偶，年將位不並。臺星忽已坼，流慟軫皇情。甲第三重戟，高門四列侯。已成冠蓋裡，更有鳳凰樓。人世方為樂，生涯遽若休。空餘掌綸地，傳慶百千秋。
故陳州刺史贈兵部尚書韋公輓詞
作者：孫逖（唐）

奕葉金章貴，連枝鼎位尊。臺庭為鳳穴，相府是鴒原。世閱空悲命，泉幽不返魂。惟餘漢臣史，繼術贊韋門。
故程將軍妻南陽郡夫人樊氏輓歌
作者：孫逖（唐）

德配程休甫，名高魯季薑。寵榮蒼玉佩，宴夢鬱金堂。白日期偕老，幽泉忽悼亡。國風猶在詠，江漢近南陽。
和上巳連寒食有懷京洛
作者：孫逖（唐）

天津禦柳碧遙遙，軒騎相從半下朝。行樂光輝寒食借，坐見司空掃西第，看君侍從落花朝。
和左司張員外自洛使入京中路先赴長安逢立春日贈韋侍御等諸公
作者：孫逖（唐）

忽睹雲間數雁回，更逢山上正花開。河邊淑氣迎芳草，共言東閣招賢地，自有西征謝傅才。
和崔司馬登稱心山寺
作者：孫逖（唐）

郡府乘休日，王城訪道初。覺花迎步履，香草藉行車。倚閣觀無際，尋山坐太虛。巖空迷禹跡，海靜望秦餘。翡翠巢珠網，鶤雞間綺疏。地靈資淨土，水若護真如。寶樹誰攀折，禪雲自卷舒。晴分五湖勢，煙合九夷居。生滅紛無象，窺臨已得魚。嘗聞寶刀贈，今日奉瓊琚。
奉和李右相中書壁畫山水
作者：孫逖（唐）

廟堂多暇日，山水契中情。欲寫高深趣，還因藻繪成。九江臨戶牖，三峽繞簷楹。花柳窮年發，煙雲逐意生。能令萬裡近，不覺四時行。氣染荀香馥，光含樂鏡清。詠歌齊出處，圖畫表沖盈。自保千年遇，何論八載榮。
奉和李右相賞會昌林亭
作者：孫逖（唐）

賢相初陪蹕，靈山本降神。作京雄近縣，開閣寵平津。地勝林亭好，時清宴賞頻。百泉縈草木，萬井布郊畛。德與春和盛，功將造化鄰。還嗤渭濱叟，歲晚獨垂綸。
和左衛武倉曹衛中對雨創韻贈右衛李騎曹
作者：孫逖（唐）

林父同官意，宣尼久敬交。文場刊玉篆，武事掌金鐃。道合宜連茹，時清豈系匏。克勤居簿領，多暇屏讙譊。美酒懷公宴，玄談俟客嘲。薄雲生北闕，飛雨自西郊。院暑便清曠，庭蕪覺漸苞。高門關詎閉，逸韻柱難膠。枳棘鸞無歎，椅梧鳳必巢。忽聞徵並作，觀海愧堂坳。
送新羅法師還國
作者：孫逖（唐）

異域今無外，高僧代所稀。苦心歸寂滅，宴坐得精微。持缽何年至，傳燈是日歸。上卿揮別藻，中禁下禪衣。海闊杯還度，雲遙錫更飛。此行迷處所，何以慰虔祈。
送趙大夫護邊
作者：孫逖（唐）

外域分都護，中臺命職方。欲傳清廟略，先取劇曹郎。已佩登壇印，猶懷伏奏香。百壺開祖餞，駟牡戒戎裝。青海連西掖，黃河帶北涼。關山瞻漢月，戈劍宿胡霜。體國才先著，論兵策複長。果持文武術，還繼杜當陽。
立秋日題安昌寺北山亭
作者：孫逖（唐）

樓觀倚長霄，登攀及霽朝。高如石門頂，勝擬赤城標。天路雲虹近，人寰氣象遙。山圍伯禹廟，江落伍胥潮。徂暑迎秋薄，涼風是日飄。果林餘苦李，萍水覆甘蕉。覽古嗟夷漫，淩空愛泬寥。更聞金剎下，鐘梵晚蕭蕭。
登越州城
作者：孫逖（唐）

越嶂繞層城，登臨永珍清。封圻滄海合，廛市碧湖明。曉日漁歌滿，芳春棹唱行。山風吹美箭，田雨潤香粳。代閱英靈盡，人閑吏隱並。贈言王逸少，已見曲池平。
江行有懷
作者：孫逖（唐）

秋水明川路，輕舟轉石圻。霜多山橘熟，寒至浦禽稀。飛席乘風勢，迴流蕩日暉。晝行疑海若，夕夢識江妃。野霽看吳盡，天長望洛非。不知何歲月，一似暮潮歸。
長洲苑
作者：孫逖（唐）

吳王初鼎峙，羽獵騁雄才。輦道閶門出，軍容茂苑來。山從列嶂轉，江自繞林回。劍騎緣汀入，旌門隔嶼開。合離紛若電，馳逐溢成雷。勝地虞人守，歸舟漢女陪。可憐夷漫處，猶在洞庭隈。山靜吟猿父，城空應雉媒。戎行委喬木，馬跡盡黃埃。攬涕問遺老，繁華安在哉。
和詠廨署有櫻桃
作者：孫逖（唐）

上林天禁裡，芳樹有紅櫻。江國今來見，君門春意生。香從花綬轉，色繞佩珠明。海鳥銜初實，吳姬掃落英。切將稀取貴，羞與眾同榮。為此堪攀折，芳蹊處處成。
同洛陽李少府觀永樂公主入蕃
作者：孫逖（唐）

邊地鶯花少，年來未覺新。美人天上落，龍塞始應春。
途中口號
作者：孫逖（唐）

鄴城東北望陵臺，珠翠繁華去不回。無複新妝豔紅粉，空餘故壟滿青苔。
晦日湖塘
作者：孫逖（唐）

吉日初成晦，方塘遍是春。落花迎二月，芳樹曆三旬。公子能留客，巫陽好解神。夜還何慮暗，秉燭向城闉。
句
作者：孫逖（唐）

野煙出爐上，山花落鏡中。
貽阮隱居
作者：杜甫（唐）

陳留風俗衰，人物世不數。塞上得阮生，迥繼先父祖。貧知靜者性，自益毛髮古。車馬入鄰家，蓬蒿翳環堵。清詩近道要，識子用心苦。尋我草徑微，褰裳蹋寒雨。更議居遠村，避喧甘猛虎。足明箕潁客，榮貴如糞土。
遣興三首
作者：杜甫（唐）

下馬古戰場，四顧但茫然。風悲浮雲去，黃葉墜我前。朽骨穴螻蟻，又為蔓草纏。故老行歎息，今人尚開邊。漢虜互勝負，封疆不常全。安得廉恥將，三軍同晏眠。高秋登塞山，南望馬邑州。降虜東擊胡，壯健盡不留。穹廬莽牢落，上有行雲愁。老弱哭道路，願聞甲兵休。鄴中事反復，死人積如丘。諸將已茅土，載驅誰與謀。豐年孰雲遲，甘澤不在早。耕田秋雨足，禾黍已映道。春苗九月交，顏色同日老。勸汝衡門士，忽悲尚枯槁。時來展材力，先後無醜好。但訝鹿皮翁，忘機對芳草。
昔遊
作者：杜甫（唐）

昔謁華蓋君，深求洞宮腳。玉棺已上天，白日亦寂寞。暮升艮岑頂，巾幾猶未卻。弟子四五人，入來淚俱落。餘時遊名山，發軔在遠壑。良覿違夙願，含淒向寥廓。林昏罷幽磬，竟夜伏石閣。王喬下天壇，微月映皓鶴。晨溪向虛駃，歸徑行已昨。豈辭青鞋胝，悵望金匕藥。東蒙赴舊隱，尚憶同志樂。休事董先生，於今獨蕭索。胡為客關塞，道意久衰薄。妻子亦何人，丹砂負前諾。雖悲鬒發變，未憂筋力弱。扶藜望清秋，有興入廬霍。
幽人
作者：杜甫（唐）

孤雲亦群遊，神物有所歸。麟鳳在赤霄，何當一來儀。往與惠荀輩，中年滄洲期。天高無訊息，棄我忽若遺。內懼非道流，幽人見瑕疵。洪濤隱語笑，鼓枻蓬萊池。崔嵬扶桑日，照耀珊瑚枝。風帆倚翠蓋，暮把東皇衣。咽漱元和津，所思煙霞微。知名未足稱，侷促商山芝。五湖複浩蕩，歲暮有餘悲。
佳人
作者：杜甫（唐）

絕代有佳人，幽居在空穀。自雲良家子，零落依草木。關中昔喪敗，兄弟遭殺戮。官高何足論，不得收骨肉。世情惡衰歇，萬事隨轉燭。夫婿輕薄兒，新人已如玉。合昏尚知時，鴛鴦不獨宿。但見新人笑，那聞舊人哭。在山泉水清，出山泉水濁。侍婢賣珠回，牽蘿補茅屋。摘花不插發，採柏動盈掬。天寒翠袖薄，日暮倚修竹。
赤穀西崦人家
作者：杜甫（唐）

躋險不自喧，出郊已清目。溪回日氣暖，徑轉山田熟。鳥雀依茅茨，藩籬帶松菊。如行武陵暮，欲問桃花宿。
西枝村尋置草堂地，夜宿贊公土室二首
作者：杜甫（唐）

出郭眄細岑，披榛得微路。溪行一流水，曲折方屢渡。贊公湯休徒，好靜心跡素。昨枉霞上作，盛論巖中趣。怡然共攜手，恣意同遠步。捫蘿澀先登，陟巘眩反顧。要求陽岡暖，苦陟陰嶺冱。惆悵老大藤，沈吟屈蟠樹。卜居意未展，杖策回且暮。層巔餘落日，早蔓已多露。天寒鳥已歸，月出人更靜。土室延白光，松門耿疏影。躋攀倦日短，語樂寄夜永。明燃林中薪，暗汲石底井。大師京國舊，德業天機秉。從來支許遊，興趣江湖迥。數奇謫關塞，道廣存箕潁。何知戎馬間，複接塵事屏。幽尋豈一路，遠色有諸嶺。晨光稍曚曨，更越西南頂。
寄贊上人
作者：杜甫（唐）

一昨陪錫杖，卜鄰南山幽。年侵腰腳衰，未便陰崖秋。重岡北面起，竟日陽光留。茅屋買兼土，斯焉心所求。近聞西枝西，有穀杉黍稠。亭午頗和暖，石田又足收。當期塞雨幹，宿昔齒疾瘳。裴回虎穴上，面勢龍泓頭。柴荊具茶茗，徑路通林丘。與子成二老，來往亦風流。
太平寺泉眼
作者：杜甫（唐）

招提憑高岡，疏散連草莽。出泉枯柳根，汲引歲月古。石間見海眼，天畔縈水府。廣深丈尺間，宴息敢輕侮。青白二小蛇，幽姿可時睹。如絲氣或上，爛熳為雲雨。山頭到山下，鑿井不盡土。取供十方僧，香美勝牛乳。北風起寒文，弱藻舒翠縷。明涵客衣淨，細蕩林影趣。何當宅下流，餘潤通藥圃。三春濕黃精，一食生毛羽。
夢李白二首
作者：杜甫（唐）

死別已吞聲，生別常惻惻。江南瘴癘地，逐客無訊息。故人入我夢，明我長相憶。恐非平生魂，路遠不可測。魂來楓葉青，魂返關塞黑。君今在羅網，何以有羽翼。落月滿屋樑，猶疑照顏色。水深波浪闊，無使皎龍得。浮雲終日行，遊子久不至。三夜頻夢君，情親見君意。告歸常侷促，苦道來不易。江湖多風波，舟楫恐失墜。出門搔白首，若負平生志。冠蓋滿京華，斯人獨憔悴。孰雲網恢恢，將老身反累。千秋萬歲名，寂寞身後事。
有懷台州鄭十八司戶
作者：杜甫（唐）

天臺隔三江，風浪無晨暮。鄭公縱得歸，老病不識路。昔如水上鷗，今如罝中兔。性命由他人，悲辛但狂顧。山鬼獨一腳，蝮蛇長如樹。呼號傍孤城，歲月誰與度。從來禦魑魅，多為才名誤。夫子嵇阮流，更被時俗惡。海隅微小吏，眼暗發垂素。黃帽映青袍，非供折腰具。平生一杯酒，見我故人遇。相望無所成，乾坤莽回互。
遣興五首
作者：杜甫（唐）

蟄龍三冬臥，老鶴萬裡心。昔時賢俊人，未遇猶視今。嵇康不得死，孔明有知音。又如壟底松，用舍在所尋。大哉霜雪幹，歲久為枯林。昔者龐德公，未曾入州府。襄陽耆舊間，處士節獨苦。豈無濟時策，終竟畏羅罟。林茂鳥有歸，水深魚知聚。舉家依鹿門，劉表焉得取。我今日夜憂，諸弟各異方。不知死與生，何況道路長。避寇一分散，饑寒永相望。豈無柴門歸，欲出畏虎狼。仰看雲中雁，禽鳥亦有行。蓬生非無根，漂蕩隨高風。天寒落萬裡，不復歸本叢。客子念故宅，三年門巷空。悵望但烽火，戎車滿關東。生涯能幾何，常在羈旅中。昔在洛陽時，親友相追攀。送客東郊道，遨遊宿南山。煙塵阻長河，樹羽成皋間。回首載酒地，豈無一日還。丈夫貴壯健，慘戚非朱顏。
遣興五首
作者：杜甫（唐）

朔風飄胡雁，慘澹帶砂礫。長林何蕭蕭，秋草萋更碧。北裡富熏天，高樓夜吹笛。焉知南鄰客，九月猶絺綌。長陵銳頭兒，出獵待明發。騂弓金爪鏑，白馬蹴微雪。未知所馳逐，但見暮光滅。歸來懸兩狼，門戶有旌節。漆有用而割，膏以明自煎。蘭摧白露下，桂折秋風前。府中羅舊尹，沙道尚依然。赫赫蕭京兆，今為時所憐。猛虎憑其威，往往遭急縛。雷吼徒咆哮，枝撐已在腳。忽看皮寢處，無複睛閃爍。人有甚於斯，足以勸元惡。朝逢富家葬，前後皆輝光。共指親戚大，緦麻百夫行。送者各有死，不須羨其強。君看束練去，亦得歸山岡。
遣興五首
作者：杜甫（唐）

天用莫如龍，有時系扶桑。頓轡海徒湧，神人身更長。性命苟不存，英雄徒自強。吞聲勿複道，真宰意茫茫。地用莫如馬，無良複誰記。此日千里鳴，追風可君意。君看渥窪種，態與駑駘異。不雜蹄齧間，逍遙有能事。陶潛避俗翁，未必能達道。觀其著詩集，頗亦恨枯槁。達生豈是足，默識蓋不早。有子賢與愚，何其掛懷抱。賀公雅吳語，在位常清狂。上疏乞骸骨，黃冠歸故鄉。爽氣不可致，斯人今則亡。山陰一茅宇，江海日淒涼。吾憐孟浩然，裋褐即長夜。賦詩何必多，往往淩鮑謝。清江空舊魚，春雨餘甘蔗。每望東南雲，令人幾悲吒。
前出塞九首
作者：杜甫（唐）

慼慼去故里，悠悠赴交河。公家有程期，亡命嬰禍羅。君已富土境，開邊一何多。棄絕父母恩，吞聲行負戈。出門日已遠，不受徒旅欺。骨肉恩豈斷，男兒死無時。走馬脫轡頭，手中挑青絲。捷下萬仞岡，俯身試搴旗。磨刀嗚咽水，水赤刃傷手。欲輕腸斷聲，心緒亂已久。丈夫誓許國，憤惋複何有。功名圖騏驎，戰骨當速朽。送徒既有長，遠戍亦有身。生死向前去，不勞吏怒嗔。路逢相識人，附書與六親。哀哉兩決絕，不復同苦辛。迢迢萬餘裡，領我赴三軍。軍中異苦樂，主將甯盡聞。隔河見胡騎，倏忽數百群。我始為奴僕，幾時樹功勳。挽弓當挽強，用箭當用長。射人先射馬，擒賊先擒王。殺人亦有限，列國自有疆。苟能制侵陵，豈在多殺傷。驅馬天雨雪，軍行入高山。徑危抱寒石，指落曾冰間。已去漢月遠，何時築城還。浮雲暮南征，可望不可攀。單於寇我壘，百里風塵昏。雄劍四五動，彼軍為我奔。虜其名王歸，系頸授轅門。潛身備行列，一勝何足論。從軍十年餘，能無分寸功。眾人貴苟得，欲語羞雷同。中原有鬥爭，況在狄與戎。丈夫四方誌，安可辭固窮。
後出塞五首
作者：杜甫（唐）

男兒生世間，及壯當封侯。戰伐有功業，焉能守舊丘。召募赴薊門，軍動不可留。千金買馬鞭，百金裝刀頭。閭裡送我行，親戚擁道周。斑白居上列，酒酣進庶羞。少年別有贈，含笑看吳鉤。朝進東門營，暮上河陽橋。落日照大旗，馬鳴風蕭蕭。平沙列萬幕，部伍各見招。中天懸明月，令嚴夜寂寥。悲笳數聲動，壯士慘不驕。借問大將誰，恐是霍嫖姚。古人重守邊，今人重高勳。豈知英雄主，出師亙長雲。六合已一家，四夷且孤軍。遂使貔虎士，奮身勇所聞。拔劍擊大荒，日收胡馬群。誓開玄冥北，持以奉吾君。獻凱日繼踵，兩蕃靜無虞。漁陽豪俠地，擊鼓吹笙竽。雲帆轉遼海，粳稻來東吳。越羅與楚練，照耀輿臺軀。主將位益崇，氣驕淩上都。邊人不敢議，議者死路衢。我本良家子，出師亦多門。將驕益愁思，身貴不足論。躍馬二十年，恐辜明主恩。坐見幽州騎，長驅河洛昏。中夜間道歸，故里但空村。惡名幸脫免，窮老無兒孫。
別贊上人
作者：杜甫（唐）

百川日東流，客去亦不息。我生苦漂蕩，何時有終極。贊公釋門老，放逐來上國。還為世塵嬰，頗帶憔悴色。楊枝晨在手，豆子雨已熟。是身如浮雲，安可限南北。異縣逢舊友，初忻寫胸臆。天長關塞寒，歲暮饑凍逼。野風吹征衣，欲別向曛黑。馬嘶思故櫪，歸鳥盡斂翼。古來聚散地，宿昔長荊棘。相看俱衰年，出處各努力。
萬丈潭
作者：杜甫（唐）

青溪合冥莫，神物有顯晦。龍依積水蟠，窟壓萬丈內。局步淩垠堮，側身下煙靄。前臨洪濤寬，卻立蒼石大。山色一徑盡，崖絕兩壁對。削成根虛無，倒影垂澹瀩。黑如灣澴底，清見光炯碎。孤雲倒來深，飛鳥不在外。高蘿成帷幄，寒木累旌旆。遠川曲通流，嵌竇潛洩瀨。造幽無人境，發興自我輩。告歸遺恨多，將老斯遊最。閉藏修鱗蟄，出入巨石礙。何事暑天過，快意風雨會。
兩當縣吳十侍禦江上宅
作者：杜甫（唐）

寒城朝煙澹，山谷落葉赤。陰風千里來，吹汝江上宅。鶤雞號枉渚，日色傍阡陌。借問持斧翁，幾年長沙客。哀哀失木狖，矯矯避弓翮。亦知故鄉樂，未敢思夙昔。昔在鳳翔都，共通金閨籍。天子猶蒙塵，東郊暗長戟。兵家忌間諜，此輩常接跡。臺中領舉劾，君必慎剖析。不忍殺無辜，所以分白黑。上官權許與，失意見遷斥。仲尼甘旅人，向子識損益。朝廷非不知，閉口休歎息。餘時忝諍臣，丹陛實咫尺。相看受狼狽，至死難塞責。行邁心多違，出門無與適。於公負明義，惆悵頭更白。
發秦州
作者：杜甫（唐）

我衰更懶拙，生事不自謀。無食問樂土，無衣思南州。漢源十月交，天氣涼如秋。草木未黃落，況聞山水幽。慄亭名更佳，下有良田疇。充腸多薯蕷，崖蜜亦易求。密竹複冬筍，清池可方舟。雖傷旅寓遠，庶遂平生遊。此邦俯要衝，實恐人事稠。應接非本性，登臨未銷憂。溪谷無異石，塞田始微收。豈複慰老夫，惘然難久留。日色隱孤戍，烏啼滿城頭。中宵驅車去，飲馬寒塘流。磊落星月高，蒼茫雲霧浮。大哉乾坤內，吾道長悠悠。
赤谷
作者：杜甫（唐）

天寒霜雪繁，遊子有所之。豈但歲月暮，重來未有期。晨發赤穀亭，險艱方自茲。亂石無改轍，我車已載脂。山深苦多風，落日童稚饑。悄然村墟迥，煙火何由追。貧病轉零落，故鄉不可思。常恐死道路，永為高人嗤。
鐵堂峽
作者：杜甫（唐）

山風吹遊子，縹緲乘險絕。峽形藏堂隍，壁色立積鐵。徑摩穹蒼蟠，石與厚地裂。修纖無垠竹，嵌空太始雪。威遲哀壑底，徒旅慘不悅。水寒長冰橫，我馬骨正折。生涯抵弧矢，盜賊殊未滅。飄蓬逾三年，回首肝肺熱。
鹽井
作者：杜甫（唐）

鹵中草木白，青者官鹽煙。官作既有程，煮鹽煙在川。汲井歲榾榾，出車日連連。自公鬥三百，轉致斛六千。君子慎止足，小人苦喧闐。我何良歎嗟，物理固自然。
寒硤
作者：杜甫（唐）

行邁日悄悄，山谷勢多端。雲門轉絕岸，積阻霾天寒。寒硤不可度，我實衣裳單。況當仲冬交，溯沿增波瀾。野人尋煙語，行子傍水餐。此生免荷殳，未敢辭路難。
法鏡寺
作者：杜甫（唐）

身危適他州，勉強終勞苦。神傷山行深，愁破崖寺古。嬋娟碧鮮淨，蕭摵寒籜聚。回回山根水，冉冉松上雨。洩雲蒙清晨，初日翳複吐。朱甍半光炯，戶牖粲可數。拄策忘前期，出蘿已亭午。冥冥子規叫，微徑不復取。
青陽峽
作者：杜甫（唐）

塞外苦厭山，南行道彌惡。岡巒相經亙，雲水氣參錯。林迥硤角來，天窄壁面削。溪西五裡石，奮怒向我落。仰看日車側，俯恐坤軸弱。魑魅嘯有風，霜霰浩漠漠。昨憶逾隴阪，高秋視吳嶽。東笑蓮華卑，北知崆峒薄。超然侔壯觀，已謂殷寥廓。突兀猶趁人，及茲歎冥莫。
龍門鎮
作者：杜甫（唐）

細泉兼輕冰，沮洳棧道濕。不辭辛苦行，迫此短景急。石門雪雲隘，古鎮峰巒集。旌竿暮慘澹，風水白刃澀。胡馬屯成皋，防虞此何及。嗟爾遠戍人，山寒夜中泣。
石龕
作者：杜甫（唐）

熊羆哮我東，虎豹號我西。我後鬼長嘯，我前狨又啼。天寒昏無日，山遠道路迷。驅車石龕下，仲冬見虹霓。伐竹者誰子，悲歌上雲梯。為官採美箭，五歲供梁齊。苦雲直簳盡，無以充提攜。奈何漁陽騎，颯颯驚烝黎。
積草嶺
作者：杜甫（唐）

連峰積長陰，白日遞隱見。颼颼林響交，慘慘石狀變。山分積草嶺，路異明水縣。旅泊吾道窮，衰年歲時倦。卜居尚百里，休駕投諸彥。邑有佳主人，情如已會面。來書語絕妙，遠客驚深眷。食蕨不願餘，茅茨眼中見。
泥功山
作者：杜甫（唐）

朝行青泥上，暮在青泥中。泥濘非一時，版築勞人功。不畏道途永，乃將汩沒同。白馬為鐵驪，小兒成老翁。哀猿透卻墜，死鹿力所窮。寄語北來人，後來莫匆匆。
鳳凰臺
作者：杜甫（唐）

亭亭鳳凰臺，北對西康州。西伯今寂寞，鳳聲亦悠悠。山峻路絕蹤，石林氣高浮。安得萬丈梯，為君上上頭。恐有無母雛，饑寒日啾啾。我能剖心出，飲啄慰孤愁。心以當竹實，炯然無外求。血以當醴泉，豈徒比清流。所貴王者瑞，敢辭微命休。坐看彩翮長，舉意八極周。自天銜瑞圖，飛下十二樓。圖以奉至尊，鳳以垂鴻猷。再光中興業，一洗蒼生憂。深衷正為此，群盜何淹留。
幹元中寓居同穀縣，作歌七首
作者：杜甫（唐）

有客有客字子美，白頭亂髮垂過耳。歲拾橡慄隨狙公，嗚呼一歌兮歌已哀，悲風為我從天來。長鑱長鑱白木柄，我生托子以為命。黃精無苗山雪盛，嗚呼二歌兮歌始放，鄰裡為我色惆悵。有弟有弟在遠方，三人各瘦何人強。生別輾轉不相見，嗚呼三歌兮歌三發，汝歸何處收兄骨。有妹有妹在鐘離，良人早歿諸孤痴。長淮浪高蛟龍怒，嗚呼四歌兮歌四奏，林猿為我啼清晝。四山多風溪水急，寒雨颯颯枯樹濕。黃蒿古城雲不開，嗚呼五歌兮歌正長，魂招不來歸故鄉。南有龍兮在山湫，古木巃嵸枝相樛。木葉黃落龍正蟄，嗚呼六歌兮歌思遲，溪壑為我回春姿。男兒生不成名身已老，三年饑走荒山道。長安卿相多少年，嗚呼七歌兮悄終曲，仰視皇天白日速。
發同穀縣
作者：杜甫（唐）

賢有不黔突，聖有不暖席。況我饑愚人，焉能尚安宅。始來茲山中，休駕喜地僻。奈何迫物累，一歲四行役。忡忡去絕境，杳杳更遠適。停驂龍潭雲，回首白崖石。臨岐別數子，握手淚再滴。交情無舊深，窮老多慘戚。平生懶拙意，偶值棲遁跡。去住與願違，仰慚林間翮。
木皮嶺
作者：杜甫（唐）

首路慄亭西，尚想鳳凰村。季冬攜童稚，辛苦赴蜀門。南登木皮嶺，艱險不易論。汗流被我體，祁寒為之暄。遠岫爭輔佐，千巖自崩奔。始知五嶽外，別有他山尊。仰幹塞大明，俯入裂厚坤。再聞虎豹鬥，屢局風水昏。高有廢閣道，摧折如短轅。下有冬青林，石上走長根。西崖特秀髮，煥若靈芝繁。潤聚金碧氣，清無沙土痕。憶觀昆侖圖，目擊懸圃存。對此欲何適，默傷垂老魂。
白沙渡
作者：杜甫（唐）

畏途隨長江，渡口下絕岸。差池上舟楫，杳窕入雲漢。天寒荒野外，日暮中流半。我馬向北嘶，山猿飲相喚。水清石礧礧，沙白灘漫漫。迥然洗愁辛，多病一疏散。高壁抵嶔崟，洪濤越淩亂。臨風獨回首，攬轡複三歎。
水會渡
作者：杜甫（唐）

山行有常程，中夜尚未安。微月沒已久，崖傾路何難。大江動我前，洶若溟渤寬。篙師暗理楫，歌笑輕波瀾。霜濃木石滑，風急手足寒。入舟已千憂，陟巘仍萬盤。迥眺積水外，始知眾星幹。遠遊令人瘦，衰疾慚加餐。
飛仙閣
作者：杜甫（唐）

土門山行窄，微徑緣秋毫。棧雲闌幹峻，梯石結構牢。萬壑欹疏林，積陰帶奔濤。寒日外澹泊，長風中怒號。歇鞍在地底，始覺所曆高。往來雜坐臥，人馬同疲勞。浮生有定分，饑飽豈可逃。歎息謂妻子，我何隨汝曹。
五盤
作者：杜甫（唐）

五盤雖雲險，山色佳有餘。仰淩棧道細，俯映江木疏。地僻無網罟，水清反多魚。好鳥不妄飛，野人半巢居。喜見淳樸俗，坦然心神舒。東郊尚格鬥，巨猾何時除。故鄉有弟妹，流落隨丘墟。成都萬事好，豈若歸吾廬。
龍門閣
作者：杜甫（唐）

清江下龍門，絕壁無尺土。長風駕高浪，浩浩自太古。危途中縈盤，仰望垂線縷。滑石欹誰鑿，浮樑嫋相拄。目眩隕雜花，頭風吹過雨。百年不敢料，一墜那得取。飽聞經瞿塘，足見度大庾。終身曆艱險，恐懼從此數。
石櫃閣
作者：杜甫（唐）

季冬日已長，山晚半天赤。蜀道多早花，江間饒奇石。石櫃曾波上，臨虛蕩高壁。清暉回群鷗，暝色帶遠客。羈棲負幽意，感歎向絕跡。信甘孱懦嬰，不獨凍餒迫。優遊謝康樂，放浪陶彭澤。吾衰未自安，謝爾性所適。
桔柏渡
作者：杜甫（唐）

青冥寒江渡，駕竹為長橋。竿濕煙漠漠，江永風蕭蕭。連笮動嫋娜，征衣颯飄颻。急流鴇鷁散，絕岸黿鼉驕。西轅自茲異，東逝不可要。高通荊門路，闊會滄海潮。孤光隱顧眄，遊子悵寂寥。無以洗心胸，前登但山椒。
劍門
作者：杜甫（唐）

惟天有設險，劍門天下壯。連山抱西南，石角皆北向。兩崖崇墉倚，刻畫城郭狀。一夫怒臨關，百萬未可傍。珠玉走中原，岷峨氣悽愴。三皇五帝前，雞犬各相放。後王尚柔遠，職貢道已喪。至今英雄人，高視見霸王。併吞與割據，極力不相讓。吾將罪真宰，意欲鏟疊嶂。恐此複偶然，臨風默惆悵。
鹿頭山
作者：杜甫（唐）

鹿頭何亭亭，是日慰饑渴。連山西南斷，俯見千里豁。遊子出京華，劍門不可越。及茲險阻盡，始喜原野闊。殊方昔三分，霸氣曾間發。天下今一家，雲端失雙闕。悠然想揚馬，繼起名硉兀。有文令人傷，何處埋爾骨。紆餘脂膏地，慘澹豪俠窟。仗鉞非老臣，宣風豈專達。冀公柱石姿，論道邦國活。斯人亦何幸，公鎮逾歲月。
成都府
作者：杜甫（唐）

翳翳桑榆日，照我征衣裳。我行山川異，忽在天一方。但逢新人民，未蔔見故鄉。大江東流去，遊子去日長。曾城填華屋，季冬樹木蒼。喧然名都會，吹簫間笙簧。信美無與適，側身望川梁。鳥雀夜各歸，中原杳茫茫。初月出不高，眾星尚爭光。自古有羈旅，我何苦哀傷。
古塞下曲
作者：陶翰（唐）

進軍飛狐北，窮寇勢將變。日落沙塵昏，背河更一戰。騂馬黃金勒，雕弓白羽箭。射殺左賢王，歸奏未央殿。欲言塞下事，天子不召見。東出鹹陽門，哀哀淚如霰。
燕歌行
作者：陶翰（唐）

請君留楚調，聽我吟燕歌。家在遼水頭，邊風意氣多。出身為漢將，正值戎未和。雪中淩天山，冰上渡交河。大小百餘戰，封侯竟蹉跎。歸來灞陵下，故舊無相過。雄劍委塵匣，空門垂雀羅。玉簪還趙女，寶瑟付齊娥。昔日不為樂，時哉今奈何。
望太華贈盧司倉
作者：陶翰（唐）

行吏到西華，乃觀三峰壯。削成元氣中，傑出天河上。如有飛動色，不知青冥狀。巨靈安在哉，厥跡猶可望。方此顧行旅，末由飭仙裝。蔥蘢記星壇，明滅數雲嶂。良友垂真契，宿心所微尚。敢投歸山吟，霞徑一相訪。
贈鄭員外
作者：陶翰（唐）

驄馬拂繡裳，按兵遼水陽。西分雁門騎，北逐樓煩王。聞道五軍集，相邀百戰場。風沙暗天起，虜騎森已行。儒服揖諸將，雄謀吞大荒。金門來見謁，朱紱生輝光。數年侍御史，稍遷尚書郎。人生志氣立，所貴功業昌。何必守章句，終年事鉛黃。同時獻賦客，尚在東陵傍。
贈房侍禦
作者：陶翰（唐）

志士固不羈，與道常周旋。進則天下仰，已之能晏然。褐衣東府召，執簡南臺先。雄義每特立，犯顏豈圖全。謫居東南遠，逸氣吟芳荃。適會寥廓趣，清波更夤緣。扁舟入五湖，發纜洞庭前。浩蕩臨海曲，迢遙濟江壖。徵奇忽忘返，遇興將彌年。乃悟範生智，足明漁父賢。郡臨新安渚，佳賞此城偏。日夕對層岫，雲霞映晴川。閒居戀秋色，偃臥含貞堅。倚伏聊自化，行藏互推遷。君其振羽翮，歲晏將沖天。
晚出伊闕寄河南裴中丞
作者：陶翰（唐）

退無偃息資，進無當代策。冉冉時將暮，坐為周南客。前登闕塞門，永眺伊城陌。長川黯已空，千里寒氣白。家本渭水西，異日同所適。秉志師禽尚，微言祖莊易。一辭林壑間，共系風塵役。交朋忽先進，天道何紛劇。豈念嘉遁時，依依偶沮溺。
送朱大出關
作者：陶翰（唐）

楚客西上書，十年不得意。平生相知者，晚節心各異。長揖五侯門，拂衣謝中貴。丈夫多別離，各有四方事。拔劍因高歌，蕭蕭北風至。故人有鬥酒，是夜共君醉。努力強加餐，當年莫相棄。
宿天竺寺
作者：陶翰（唐）

松柏亂巖口，山西微徑通。天開一峰見，宮闕生虛空。正殿倚霞壁，千樓標石叢。夜來猿鳥靜，鐘梵響雲中。岑翠映湖月，泉聲亂溪風。心超諸境外，了與懸解同。明發唯改視，朝日長崖東。湖色濃蕩漾，海光漸曈朦。葛仙跡尚在，許氏道猶崇。獨往古來事，幽懷期二公。
出蕭關懷古
作者：陶翰（唐）

驅馬擊長劍，行役至蕭關。悠悠五原上，永眺關河前。北虜三十萬，此中常控弦。秦城亙宇宙，漢帝理旌旃。刁鬥鳴不息，羽書日夜傳。五軍計莫就，三策議空全。大漠橫萬裡，蕭條絕人煙。孤城當瀚海，落日照祁連。愴矣苦寒奏，懷哉式微篇。更悲秦樓月，夜夜出胡天。
南楚懷古
作者：陶翰（唐）

南國久蕪漫，我來空鬱陶。君看章華宮，處處生黃蒿。但見陵與穀，豈知賢與豪。精魂託古木，寶玉捐江皋。倚棹下晴景，回舟隨晚濤。碧雲暮寥落，湖上秋天高。往事那堪問，此心徒自勞。獨餘湘水上，千載聞離騷。
經殺子谷
作者：陶翰（唐）

扶蘇秦帝子，舉代稱其賢。百萬猶在握，可爭天下權。束身就一劍，壯志皆棄捐。塞下有遺跡，千齡人共傳。疏蕪盡荒草，寂曆空寒煙。到此盡垂淚，非我獨潸然。
早過臨淮
作者：陶翰（唐）

夜來三渚風，晨過臨淮島。湖中海氣白，城上楚雲早。鱗鱗魚浦帆，漭漭蘆洲草。川路日浩蕩，惄焉心如搗。且言任倚伏，何暇念枯槁。範子名屢移，蘧公志常保。古人去已久，此理今難道。
乘潮至漁浦作
作者：陶翰（唐）

艤棹乘早潮，潮來如風雨。樟臺忽已隱，界峰莫及睹。崩騰心為失，浩蕩目無主。豗cI浪始聞，漾漾入魚浦。雲景共澄霽，江山相吞吐。偉哉造化工，此事從終古。流沫誠足誡，商歌調易若。頗因忠信全，客心猶栩栩。
秋山夕興
作者：陶翰（唐）

山月松筱下，月明山景鮮。聊為高秋酌，複此清夜弦。晤語方獲志，棲心亦彌年。尚言興未逸，更理逍遙篇。
送集賢學士伊闕史少府敕放歸江東覲省
作者：陶翰（唐）

墨客鐘張侶，材高吳越珍。千門來謁帝，駟馬去榮親。吏邑沿清洛，鄉山指白蘋。歸期應不遠，當及未央春。
送金卿歸新羅
作者：陶翰（唐）

奉義朝中國，殊恩及遠臣。鄉心遙渡海，客路再經春。落日誰同望，孤舟獨可親。拂波銜木鳥，偶宿泣珠人。禮樂夷風變，衣冠漢制新。青雲已幹呂，知汝重來賓。
柳陌聽早鶯
作者：陶翰（唐）

忽來枝上囀，還似穀中聲。乍使香閨靜，偏傷遠客情。間關難辨處，斷續若頻驚。玉勒留將久，青樓夢不成。千門候曉發，萬井報春生。徒有知音賞，慚非皋鶴鳴。
二遺詩
作者：陸龜蒙（唐）

誰從毫末見參天，又到蒼蒼化石年。萬古清風吹作籟，幸與野人俱散誕，不煩良匠更雕鐫。
鵁鶄
作者：陸龜蒙（唐）

詞賦曾誇鸀鳿流，果為名誤別滄洲。雖蒙靜置疏籠晚，防徽避繳無窮事，好與裁書謝白鷗。
新秋月夕，客有自遠相尋者，作吳體二首以贈
作者：陸龜蒙（唐）

風初寥寥月乍滿，杉篁左右供餘清。因君一話故山事，日聞羽檄日夜急，掉臂欲歸巖下行。驚聞遠客訪良夜，扶病起坐綸巾欹。清談白紵思悄悄，林端片月落未落，強慰別情言後期。
閒書
作者：陸龜蒙（唐）

病學高僧置一床，披衣才暇即焚香。閑階雨過苔花潤，昇平聞道無時節，試問中林亦不妨。
獨夜
作者：陸龜蒙（唐）

新秋霽夜有清境，窮襜病客無佳期。生公把經向石說，古稱獨坐與獨立，若比群居終校奇。
寄吳融
作者：陸龜蒙（唐）

一夜秋聲入井桐，數枝危綠怕西風。霏霏晚砌煙華上，到頭江畔從漁事，織作中流萬尺篊。
中秋待月
作者：陸龜蒙（唐）

轉缺霜輪上轉遲，好風偏似送佳期。簾斜樹隔情無限，何人為校清涼力，未似初圓欲午時。
重憶白菊
作者：陸龜蒙（唐）

我憐貞白重寒芳，前後叢生夾小堂。月朵暮開無絕豔，更憶幽窗凝一夢，夜來村落有微霜。
別墅懷歸
作者：陸龜蒙（唐）

水國初冬和暖天，南榮方好背陽眠。題詩朝憶複暮憶，何人授我黃金百，買取蘇君負郭田。
寄淮南鄭寶書記
作者：陸龜蒙（唐）

記室千年翰墨孤，唯君才學似應徐。五丁驅得神功盡，清詞醉草無因見，但釣寒江半尺鱸。
小雪後書事
作者：陸龜蒙（唐）

時候頻過小雪天，江南寒色未曾偏。楓汀尚憶逢人別，鄰翁意緒相安慰，多說明年是稔年。
寒夜同襲美訪北禪院寂上人
作者：陸龜蒙（唐）

月樓風殿靜沉沉，披拂霜華訪道林。鳥在寒枝棲影動，自是海邊鷗伴侶，不勞金偈更降心。
和襲美江南道中懷茅山廣文南陽博士三首次韻
作者：陸龜蒙（唐）

一片輕帆背夕陽，望三峰拜七真堂。天寒夜漱雲牙淨，莫言洞府能招隱，會輾飆輪見玉皇。壺中行坐可攜天，何況林間息萬緣。組綬任垂三品石，想得雷平春色動，五芝煙甲又芊眠。良常應不動移文，金醴從酸亦自醺。桂父舊歌飛絳雪，珍重雙雙玉條脫，盡憑三島寄羊君。
早春雪中作吳體寄襲美
作者：陸龜蒙（唐）

迎春避臘不肯下，欺花凍草還飄然。光填馬窟蓋塞外，君披鶴氅獨自立，何人解道真神仙。
奉和襲美吳中言情見寄次韻
作者：陸龜蒙（唐）

菰煙蘆雪是儂鄉，釣線隨身好坐忘。徒愛右軍遺點畫，莫問江邊漁艇子，玉皇看賜羽衣裳。
和襲美揚州看辛夷花次韻
作者：陸龜蒙（唐）

柳疏梅墮少春叢，天遣花神別致功。高處朵稀難避日，不待群芳應有意，等閒桃杏即爭紅。
奉和襲美行次野梅次韻
作者：陸龜蒙（唐）

飛棹參差拂早梅，強欺寒色尚低徊。風憐薄媚留香與，不知謝客離腸醒，臨水應添萬恨來。
奉和襲美暇日獨處見寄
作者：陸龜蒙（唐）

謝府殷樓少暇時，又拋清宴入書帷。三千餘歲上下古，知君滿篋前朝事，鳳諾龍奴借與窺。
奉和襲美見訪不遇
作者：陸龜蒙（唐）

為愁煙岸老塵囂，扶病呼兒劚翠苕。只道府中持簡牘，倚仗遍吟春照午，一池冰段幾多消。
酬襲美見寄海蟹
作者：陸龜蒙（唐）

藥杯應阻蟹螯香，卻乞江邊採捕郎。自是揚雄知郭索，強作南朝風雅客，夜來偷醉早梅傍。
奉和襲美開元寺客省早景即事次韻
作者：陸龜蒙（唐）

日上罘罳疊影紅，一聲清梵萬緣空。褵褷滿地貝多雪，靈香散盡禪家接，誰共殷源小品同。
獨夜有懷因作吳體寄襲美
作者：陸龜蒙（唐）

人吟側景抱凍竹，鶴夢缺月沈枯梧。清澗無波鹿無魄，不然快作燕市飲，笑撫肉枅眠酒壚。
闔閭城北有賣花翁，討春之士往往造焉，因招襲美
作者：陸龜蒙（唐）

故城邊有賣花翁，水曲舟輕去盡通。十畝芳菲為舊業，若要見春歸處所，不過攜手問東風。
奉和襲美病中庭際海石榴花盛發見寄次韻
作者：陸龜蒙（唐）

紫府真人餉露囊，猗蘭燈燭未熒煌。丹華乞曙先侵日，那堪謝氏庭前見，一段清香染郤郎。
襲美以春橘見惠兼之雅篇，因次韻酬謝
作者：陸龜蒙（唐）

到春猶作九秋鮮，應是親封白帝煙。良玉有漿須讓味，珍重更過三十子，不堪分付野人邊。
奉和襲美病中書情寄上崔諫議次韻
作者：陸龜蒙（唐）

或偃虛齋或在公，藹然林下昔賢風。庭前有蝶爭煙蕊，西園夜燭偏堪憶，曾為題詩刻半紅。
奉酬襲美病中見寄
作者：陸龜蒙（唐）

逢花逢月便相招，忽臥雲航隔野橋。春恨與誰同酩酊，早晚卻還巖下電，共尋芳徑結煙條。
奉和襲美病孔雀
作者：陸龜蒙（唐）

懶移金翠傍簷楹，斜倚芳叢舊態生。唯奈瘴煙籠飲啄，爭得鷓鴣來伴著，不妨還校有心情。
上元日道室焚修寄襲美
作者：陸龜蒙（唐）

三清今日聚靈官，玉刺齊抽謁廣寒。執蓋冒花香寂曆，唯有世塵中小兆，夜來心拜七星壇。
正月十五惜春寄襲美
作者：陸龜蒙（唐）

六分春色一分休，滿眼東波儘是愁。花匠凝寒應束手，見織短篷裁小楫，拏煙閑弄個漁舟。
襲美病中聞餘遊顏家園見寄，次韻酬之
作者：陸龜蒙（唐）

日華風蕙正交光，羯末相攜藉草塘。佳酒旋傾醽醁嫩，今日好為聯句會，不成剛為欠檀郎。
春雨即事寄襲美
作者：陸龜蒙（唐）

小謝輕埃日日飛，城邊江上阻春暉。雖愁野岸花房凍，比鄰釣叟無塵事，灑笠鳴蓑夜半歸。
奉和襲美抱疾杜門見寄次韻
作者：陸龜蒙（唐）

雖失春城醉上期，下帷裁遍未裁詩。因吟郢岸百畝蕙，但醫沈約重瞳健，不怕江花不滿枝。
偶掇野蔬寄襲美有作
作者：陸龜蒙（唐）

野園煙裡自幽尋，嫩甲香蕤引漸深。行歇每依鴉舅影，欲助春盤還愛否，不妨蕭灑似家林。
奉和襲美臥疾感春見寄次韻
作者：陸龜蒙（唐）

共尋花思極飛騰，疾帶春寒去未能。煙徑水涯多好鳥，除卻數函圖籍外，更將何事結良朋。
徐方平後聞赦因寄襲美
作者：陸龜蒙（唐）

新春旒扆禦翬軒，海內初傳渙汗恩。秦獄已收為厲氣，除卻數般傷痛外，不知何事及王孫。
襲美以魚箋見寄，因謝成篇
作者：陸龜蒙（唐）

搗成霜粒細鱗鱗，知作愁吟喜見分。向日乍驚新繭色，見倚小窗親襞染，盡圖春色寄夫君。
次和襲美病後春思
作者：陸龜蒙（唐）

氣和靈府漸氤氳，酒有賢人藥有君。七字篇章看月得，早晚共搖孤艇去，紫屏風外碧波文。
襲美以公齋小宴見招，因代書寄之
作者：陸龜蒙（唐）

早雲才破漏春陽，野客晨興喜又忙。自與酌量煎藥水，唯待數般幽事了，不妨還入少年場。
京口
作者：陸龜蒙（唐）

江幹古渡傷離情，斷山零落春潮平。東風料峭客帆遠，可憐宋帝籌帷處，蒼翠無煙草自生。
潤州送人往長洲
作者：陸龜蒙（唐）

秋來頻上向吳亭，每上思歸意剩生。廢苑池臺煙裡色，君住松江多少日，為嘗鱸鱠與蓴羹。
潤州江口送人謁池陽衛郎中
作者：陸龜蒙（唐）

山翁曾約舊交歡，須拂侯門側注冠。月在石頭搖戍角，待取新秋歸更好，九華蒼翠入樓寒。
宋中遇林慮楊十七山人，因而有別
作者：高適（唐）

昔餘涉漳水，驅車行鄴西。遙見林慮山，蒼蒼戛天倪。邂逅逢爾曹，說君彼巖棲。蘿徑垂野蔓，石房倚雲梯。秋韭何青青，藥苗數百畦。慄林隘穀口，栝樹森回溪。耕耘有山田，紡績有山妻。人生苟如此，何必組與珪。誰謂遠相訪，曩情殊不迷。簷前舉醇醪，灶下烹只雞。朔風忽振盪，昨夜寒螿啼。遊子益思歸，罷琴傷解攜。出門盡原野，白日黯已低。始驚道路難，終念言笑暌。因聲謝岑壑，歲暮一攀躋。
酬別薛三、蔡大，留簡韓十四主簿
作者：高適（唐）

迢遞辭京華，辛勤異鄉縣。登高俯滄海，回首淚如霰。同人久離別，失路還相見。薛侯懷直道，德業應時選。蔡子負清才，當年擢賓薦。韓公有奇節，詞賦淩群彥。讀書嵩岑間，作吏滄海甸。伊餘寡棲託，感激多慍見。縱誕非爾情，飄淪任疵賤。忽枉瓊瑤作，乃深平生眷。始謂吾道存，終嗟客遊倦。歸心無晝夜，別事除言宴。複值涼風時，蒼茫夏雲變。
送虞城劉明府謁魏郡苗太守
作者：高適（唐）

天官蒼生望，出入承明廬。肅肅領舊藩，皇皇降璽書。茂宰多感激，良將複吹噓。永懷一言合，誰謂千里疏。對酒忽命駕，茲情何起予。炎天晝如火，極目無行車。長路出雷澤，浮雲歸孟諸。魏郡十萬家，歌鐘喧裡閭。傳道賢君至，閉關常晏如。君將挹高論，定是問樵漁。今日逢明聖，吾為陶隱居。
途中酬李少府贈別之作
作者：高適（唐）

西上逢節換，東徵私自憐。故人今臥疾，欲別還留連。舉酒臨南軒，夕陽滿中筵。甯知江上興，乃在河梁偏。行李多光輝，劄翰忽相鮮。誰謂歲月晚，交情尚貞堅。終嗟州縣勞，官謗複迍邅。雖負忠信美，其如方寸懸。連帥扇清風，千里猶眼前。曾是趨藻鏡，不應翻棄捐。日來知自強，風氣殊未痊。可以加藥物，胡為輒憂煎。驅馬出大樑，原野一悠然。柳色感行客，雲陰愁遠天。皇明燭幽遐，德澤普照宣。鵷鴻列霄漢，燕雀何翩翩。餘亦愜所從，漁樵十二年。種瓜漆園裡，鑿井盧門邊。去去勿重陳，生涯難勉旃。或期遇春事，與爾複周旋。投報空回首，狂歌謝比肩。
睢陽酬別暢大判官
作者：高適（唐）

吾友遇知己，策名逢聖朝。高才擅白雪，逸翰懷青霄。承詔選嘉賓，慨然即馳軺。清晝下公館，尺書忽相邀。留歡惜別離，畢景駐行鑣。言及沙漠事，益令胡馬驕。丈夫拔東蕃，聲冠霍嫖姚。兜鍪沖矢石，鐵甲生風飆。諸將出冷陘，連營濟石橋。酋豪盡俘馘，子弟輸徵徭。邊庭絕刁鬥，戰地成漁樵。榆關夜不扃，塞口長蕭蕭。降胡滿薊門，一一能射鵰。軍中多宴樂，馬上何輕趫。戎狄本無厭，羈縻非一朝。饑附誠足用，飽飛安可招。李牧制儋藍，遺風豈寂寥。君還謝幕府，慎勿輕芻蕘。
宴韋司戶山亭院
作者：高適（唐）

人幽想靈山，意愜憐遠水。習靜務為適，所居還複爾。汲流漲華池，開酌宴君子。苔徑試窺踐，石屏可攀倚。入門見中峰，攜手如萬裡。橫琴了無事，垂釣應有以。高館何沉沉，颯然涼風起。
同諸公登慈恩寺浮圖
作者：高適（唐）

香界泯群有，浮圖豈諸相。登臨駭孤高，披拂欣大壯。言是羽翼生，迥出虛空上。頓疑身世別，乃覺形神王。宮闕皆戶前，山河盡簷向。秋風昨夜至，秦塞多清曠。千里何蒼蒼，五陵鬱相望。盛時慚阮步，末宦知周防。輸效獨無因，斯焉可遊放。
同薛司直諸公秋霽曲江俯見南山作
作者：高適（唐）

南山鬱初霽，曲江湛不流。若臨瑤池前，想望昆侖丘。回首見黛色，眇然波上秋。深沉俯崢嶸，清淺延阻修。連潭萬木影，插岸千巖幽。杳靄信難測，淵淪無暗投。片雲對漁父，獨鳥隨虛舟。我心寄青霞，世事慚白鷗。得意在乘興，忘懷非外求。良辰自多暇，欣與數子遊。
登廣陵棲靈寺塔
作者：高適（唐）

淮南富登臨，茲塔信奇最。直上造雲族，憑虛納天籟。迥然碧海西，獨立飛鳥外。始知高興盡，適與賞心會。連山黯吳門，喬木吞楚塞。城池滿窗下，物象歸掌內。遠思駐江帆，暮時結春靄。軒車疑蠢動，造化資大塊。何必了無身，然後知所退。
登百丈峰二首
作者：高適（唐）

朝登百丈峰，遙望燕支道。漢壘青冥間，胡天白如掃。憶昔霍將軍，連年此徵討。匈奴終不滅，寒山徒草草。唯見鴻雁飛，令人傷懷抱。晉武輕後事，惠皇終已昏。豺狼塞瀍洛，胡羯爭乾坤。四海如鼎沸，五原徒自尊。而今白庭路，猶對青陽門。朝市不足問，君臣隨草根。
同群公秋登琴臺
作者：高適（唐）

古跡使人感，琴臺空寂寥。靜然顧遺塵，千載如昨朝。臨眺自茲始，群賢久相邀。德與形神高，孰知天地遙。四時何倏忽，六月鳴秋蜩。永珍歸白帝，平川橫赤霄。猶是對夏伏，幾時有涼飆。燕雀滿簷楹，鴻鵠摶扶搖。物性各自得，我心在漁樵。兀然還複醉，尚握尊中瓢。
同群公出獵海上
作者：高適（唐）

畋獵自古昔，況伊心賞俱。偶與群公遊，曠然出平蕪。層陰漲溟海，殺氣窮幽都。鷹隼何翩翩，馳驟相傳呼。豺狼竄榛莽，麋鹿罹艱虞。高鳥下騂弓，困獸鬥匹夫。塵驚大澤晦，火燎深林枯。失之有餘恨，獲者無全驅。咄彼工拙間，恨非指蹤徒。猶懷老氏訓，感歎此歡娛。
同群公題鄭少府田家
作者：高適（唐）

鄭侯應悽惶，五十頭盡白。昔為南昌尉，今作東郡客。與語多遠情，論心知所益。秋林既清曠，窮巷空淅瀝。蝶舞園更閑，雞鳴日雲夕。男兒未稱意，其道固無適。勸君且杜門，勿歎人事隔。
同群公題中山寺
作者：高適（唐）

平原十裡外，稍稍雲巖深。遂及清淨所，都無人世心。名僧既禮謁，高閣複登臨。石壁倚松徑，山田多慄林。超遙盡巘崿，逼側仍嶇嶔。吾欲休世事，於焉聊自任。
同群公宿開善寺，贈陳十六所居
作者：高適（唐）

駕車出人境，避暑投僧家。裴回龍象側，始見香林花。讀書不及經，飲酒不勝茶。知君悟此道，所未搜袈裟。談空忘外物，持誡破諸邪。則是無心地，相看唯月華。
同韓四、薛三東亭玩月
作者：高適（唐）

遠遊悵不樂，茲賞吾道存。款曲故人意，辛勤清夜言。東亭何寥寥，佳境無朝昏。階墀近洲渚，戶牖當郊原。矧乃窮周旋，遊時怡討論。樹陰蕩瑤瑟，月氣延清尊。明河帶飛雁，野火連荒村。對此更愁予，悠哉懷故園。
同敬八、盧五泛河間清河
作者：高適（唐）

清川在城下，沿泛多所宜。同濟愜數公，玩物欣良時。飄颻波上興，燕婉舟中詞。昔陟乃平原，今來忽漣漪。東流達滄海，西流延滹池。雲樹共晦明，井邑相逶迤。稍隨歸月帆，若與沙鷗期。漁父更留我，前潭水未滋。
同房侍禦山園新亭與邢判官同遊
作者：高適（唐）

隱隱春城外，朦朧陳跡深。君子顧榛莽，興言傷古今。決河導新流，疏徑蹤舊林。開亭俯川陸，時景宜招尋。肅穆逢使軒，夤緣事登臨。忝遊芝蘭室，還對桃李陰。岸遠白波來，氣喧黃鳥吟。因睹歌頌作，始知經濟心。灌壇有遺風，單父多鳴琴。誰為久州縣，蒼生懷德音。
同馬太守聽九思法師講金剛經
作者：高適（唐）

吾師晉陽寶，傑出山河最。途經世諦間，心到空王外。鳴鐘山虎伏，說法天龍會。了義同建瓴，梵法若吹籟。深知億劫苦，善喻恆沙大。舍施割肌膚，攀緣去親愛。招提何清淨，良牧駐輕蓋。露冕眾香中，臨人覺苑內。心持佛印久，標割魔軍退。願開初地因，永奉彌天對。
漣上題樊氏水亭
作者：高適（唐）

漣上非所趣，偶為世務牽。經時駐歸棹，日夕對平川。莫論行子愁，且得主人賢。亭上酒初熟，廚中魚每鮮。自說宦遊來，因之居住偏。煮鹽滄海曲，種稻長淮邊。四時常晏如，百口無饑年。菱芋藩籬下，漁樵耳目前。異縣少朋從，我行複迍邅。向不逢此君，孤舟已言旋。明日又分首，風濤還眇然。